《亲旧有问山中事者示之以诗》
宋代·李弥大

试与问秦汉，人家总不知。餐霞云窦冷，卧月石床攲。

流水天常洗，桃花春自迟。年年深洞里，闲着一枰棋。

作者简介：（1080—1140）宋苏州吴县人，字似矩，号无碍居士。李撰子。徽宗崇宁二年进士。任监察御史。使辽，还，建议促辽金相攻。金兵入侵，与李纲议不合，罢去。旋除刑部尚书，高宗建炎元年知淮宁府，因杜用等叛，坐贬秩。高宗至杭州，命权绍兴府，试户部尚书兼侍读。吕颐浩视师，用为参谋官，以忤旨出知平江府。后为工部尚书，未几罢去。